Atklāta konkursa 
“Automašīnu, speciālās tehnikas un traktortehnikas ar papildaprīkojumu pilna servisa noma”
 ID Nr. CAIP 2026/55

Atbilde uz iesniegtajiem jautājumiem Nr.6.



Jautājums:
1) Lūdzu, precizējiet, kāds ir piegādes termiņš 1.daļas transportlīdzekļiem – 12 mēneši, kā norādīts Nolikuma 2.2.punktā: “2.2.1. Līgumu plānotais izpildes termiņš: līgums abās iepirkuma daļās tiks slēgts uz 5 (pieciem) gadiem, no kuriem 48 (četrdesmit astoņi) mēneši paredzēti transportlīdzekļu nomai, bet atlikušais termiņš – transportlīdzekļu piegādei.”

vai 
6 mēneši, kā norādīts 1.daļas tehniskās specifikācijas sadaļā “Vispārējās prasības”:
“6.Pretendentam elektromobiļu piegādi jānodrošina 6 (sešu) mēnešu laikā no līguma spēkā stāšanās brīža”.

Atbilde:
Komisija norāda, ka piegādes termiņš ir norādīts tehniskajās specifikācijās:

· 1.daļas 6.punktā: “6. Pretendentam elektromobiļu piegādi jānodrošina 6 (sešu) mēnešu laikā no līguma spēkā stāšanās brīža.”;
· 2.daļā 4.punktā: “4. Tehniskajā specifikācijā 1., 4., 5., 6., 7., 9., 12., 13., 14., 16. punktā  minēto vienību piegādi jānodrošina saskaņā ar Finanšu piedāvājuma 2.daļas 3.tabulā – kritērijā "B", “C” un “D” norādītājiem piegādes laikiem, piegādes laiks nedrīkst pārsniegt 90 (deviņdesmit) dienas. Pārējām vienībām piegādi jānodrošina 12 (divpadsmit) mēnešu laikā no līguma spēkā stāšanās brīža.”

Vēršam uzmanību, ka katrā iepirkuma daļas tehniskajā specifikācijā, zem automašīnas, speciālās tehnikas un traktortehnikas ar papildaprīkojumu jānorāda faktiskais piegādes termiņš mēnešos, kas nepārsniedz augstāk minētos termiņus.

Jautājums:
2) Lūdzu, precizējiet, vai 1. daļas 2.punkta “2. Kravas furgons – elektroauto ar 3 sēdvietām nomas maksā ir jāiekļauj auto ceļu lietošanas nodeva (vinjete), jeb Nomnieks to iegādāsies pēc vajadzības par saviem līdzekļiem?

Atbilde:
1.daļas 2.punkta “2. Kravas furgons – elektroauto ar 3 sēdvietām nomas maksā nav jāiekļauj auto ceļu lietošanas nodeva (vinjete), Nomnieks to iegādāsies pēc vajadzības par saviem līdzekļiem.
